มื้อก่อนเที่ยงชวนคุณพ่อมาหม่ำๆ เพรทเซลของคุณป้าแอน จากที่ซื้อดีลของเอนโซโก้มา เลือกซื้อสาขาเซ็นทรัลรามอินทรา เพราะใกล้บ้านสุด

ตามดีล 115 บ. จะได้ อัลมอนด์เพรทเซล 1 ชิ้น + ชีสซี่ ชิคเก้น ไบต์ 1 กล่อง + น้ำปั่น 1 แก้ว วันที่ซื้อได้ลดเพิ่มอีก 20% ก็เหลือแค่เก้าสิบกว่าบาท คุ้มอยู่

สาขานี้อยู่ชั้นล่างสุด หน้า Tops ด้วยความที่ไม่ค่อยได้มาเซ็นทรัลนี้ จำได้ว่าที่ตรงนี้เคยเป็นร้านบาสกิ้น ก็เป๊อะมากถามน้องพนักงานว่าพึ่งเปิดเหรอคะ น้องมองเราแปลกๆ แล้วบอกว่า 'เปิดมา 4 ปี แล้วค่ะ' ..... แป่ววว ... ????????????????

■■ สั่งน้องพนักงานตามดีลเอนโซโก้ รออัลมอนด์เพรทเซล อบร้อนๆ ประมาณ 5 นาที

>> อัลมอนด์เพรทเซล 

ร้อนๆ อร่อยมากๆๆ กรอบนอกนิดๆ ข้างในนุ่มๆ รสหวานหน่อยๆ มีความกรุบจากอัลมอนด์ แย่งกันจกกับคุณพ่อ แป๊บเดียวหมดชิ้น

>> ชีสซี่ ชิคเก้น ไบต์ 

แป้งเพรทเซลชิ้นเล็ก หุ้มไส้กรอกไก่ คลุกผงชีส อันนี้เฉยๆ แฮะ ก็ออกเค็มหน่อยๆ จากผงชีส ไส้กรอกไม่ค่อยอร่อย แป้งเพรทเซลโอเค

>> น้ำปั่น 

ในใบเสร็จเรียก straw dutch รสสตรอเบอรี่มั้ง ไม่ค่อยรู้รสเท่าไหร่ ออกรสเปรี้ยวนำ หวานนิดๆ เย็นชื่นใจดี


■■ เป็นดีลเอนโซโก้ที่คุ้มอยู่ค่ะ แต่กินคนเดียวไม่ไหวนะหนิ แอบเลี่ยน สองคนกำลังโอ